Daarbenewens word van jou verwag om lank behoorlik te konsentreer om vir jouself te dink en te navigeer, veral in die baie uitdagende tegniese gedeeltes van die rivier soos die nou gangetjies in ’n vinnig vloeiende rivier met takke wat jou in die gesig slaan en kan laat omval.
’n Paar begeesterde entoesiastiese senior roeiers van die Weskus-kanoklub het vroeg in die roeiseisoen besluit hulle gaan aan die “Berg 2018” deelneem.
Hulle moet ten minste op die vlak van ’n B-graad-roeier wees nadat hulle oorspronklik met ’n flat water-gradering (oor gelyke water) begin het en wanneer hulle aan die voorgeskrewe wedvaarte deelneem, moet hulle ook sekere afsnytye haal.
Belangstellendes word genooi om ’n vaartbelynde K1-kano by die Weskus-kanoklub op die proef te kom stel, maar moenie moed opgee as jy in die eerste oefensessie meer geswem as geroei het nie – vir baie neem dit gewoonlik tot 24 maande om hulle vir die Berg voor te berei.